Odlukom Turističkog vijeća Turističke zajednice Varaždinske županije, usvojenoj na sjednici Vijeća održanoj 26. 3. 2019. godine, a na temelju Programa rada s financijskim planom TZVŽŽ za 2019. godinu, TZ VŽŽ objavljuje

**JAVNI POZIV**

**za dodjelu potpora turističkim manifestacijama i događanjima**

**u 2019. godini**

**I. Predmet Javnog poziva**

Predmet Javnog poziva je dodjela bespovratnih novčanih sredstava Turističke zajednice Varaždinske županije (dalje u tekstu: TZVŽŽ) za manifestacije i događanja (dalje u tekstu MiD) od regionalnog, lokalnog, nacionalnog i/ili međunarodnog značaja, kao glavnog motiva dolaska turista u destinaciju, a koje doprinose slijedećim ciljevima:

* podizanju kvalitete i kvantitete turističke ponude,
* razvoju kulturnog, sportskog i ostalih selektivnih oblika turizma,
* razvoju sadržaja koji omogućuju produljenje boravka gostiju i motiv su dolaska novih gostiju u destinaciju,
* povećanju ugostiteljskog i drugog turističkog prometa,
* jačaju snage brenda turizma u destinaciji,
* stvaranju prepoznatljivog imidža turizma Varaždinske županije.

Ukupno planirana vrijednost Javnog poziva u 2019. godini iznosi 250.000,00 kuna (slovima: dvijestopedeset tisuća kn)

**II. Uvjeti sufinanciranja**

Najmanji iznos financijskih sredstava, koji se može prijaviti i ugovoriti po pojedinom projektu iznosi 2.000,00 kuna, a najveći iznos po pojedinom projektu iznosi 20.000 kuna s time da će maksimalni iznos ovisiti i o broju primljenih prijava i ostvarenom broju bodova prijave.

TZVŽŽ može Organizatoru odobriti potporu do 50% opravdanih/prihvatljivih troškova MiD.

**Za potporu za pojedinu MiD se može kandidirati samo jedan (su)organizator. Organizator može kandidirati samo jednu MiD i dobiti potporu za samo jednu MiD tijekom godine.**

**III. Namjena sredstava**

Bespovratna sredstva potpore mogu se dodijeliti i koristiti isključivo za MiD, koje se održavaju u 2019. godini. Sredstva su namijenjena za sufinanciranje troškova nabave roba i usluga za neposrednu realizaciju MiD i to:

* troškovi produkcije, tehničko-organizacijski troškovi, troškovi promocije
* troškovi programa (honorari izvođača, troškovi smještaja, prehrane i putni troškovi izvođača i vanjskih suradnika)
* nabava radnog/potrošnog materijala vezanog za organizaciju MiD,
* najam prostora za održavanje MiD,
* druge opravdane troškove svrhu održavanja MiD.

**Napomena:** Korisnik potpore – organizator dužan je u svim promotivnim sredstvima i sredstvima oglašavanja objaviti znak /logotip/ TZVŽŽ.

Bespovratna sredstva potpore **ne mogu** se dodijeliti i koristiti za:

* kupnju nekretnina (objekata i zemljišta), te prijevoznih sredstava,
* troškove redovnog poslovanja organizatora MiD (plaće i ostala primanja zaposlenih, troškove prijevoza i putovanja zaposlenih, studijska putovanja, pokriće gubitaka, poreze i doprinose, kamate na kredite, carinske i uvozne pristojbe ili bilo koje druge naknade),
* izradu studija, elaborata, projektne i druge dokumentacije,
* sve druge troškove koji nisu vezani za realizaciju kandidirane MiD.

**IV. Korisnici sredstava**

Za sredstva potpore mogu se kandidirati pravne i fizičke osobe (dalje u tekstu: Organizator) i to:

* trgovačka društva, obrti, OPG i zadruge registrirani za obavljanje ugostiteljske, turističke ili agencijske djelatnosti
* Turističke zajednice gradova i općina,
* Kulturne i druge javne ustanove,
* Sportsko-rekreativne, kulturno-umjetničke i druge udruge građana i strukovne udruge koje okupljaju profesionalce s područja turizma.

Neće se uzeti u razmatranje prijave:

* tvrtki/ustanova/institucija u kojih je Varaždinska županija vlasnik/ suvlasnik/ osnivač ili su na neki drugi način korisnici proračuna Varaždinske županije,
* subjekata malog gospodarstva koji se bave kockanjem, kladioničarskim i sličnim djelatnostima,
* prijavitelja nad kojima je otvoren predstečajni, stečajni postupak ili postupak likvidacije ili su nad njihovim pojedinačnim vlasnicima otvoreni takvi postupci,
* prijavitelja koji imaju blokirani poslovni račun,
* prijavitelja kojemu je izrečena pravomoćna osuđujuća presuda za jedno ili više sljedećih kaznenih djela: udruživanje za počinjenje kaznenih djela, primanje ili davanje mita u gospodarskom poslovanju, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, primanje mita, davanje mita, prijevara, računalna prijevara, prijevara u gospodarskom poslovanju i prikrivanje protuzakonito dobivenog novca,
* za potpore se ne mogu kandidirati Organizatori koji su dužnici plaćanja turističke članarine i/ili boravišne pristojbe, te Organizatori, koji nisu priložili potvrdu nadležne Porezne uprave o nepostojanju duga Organizatora prema državi.

Sukladno Zakonu o državnim potporama (NN 47/14) i Uredbe Komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore (SL EU L 352/1), sredstva potpore po ovom Javnom pozivu smatraju se potporom male vrijednosti. Za pravne i fizičke osobe koje, **obavljajući gospodarsku djelatnost**, sudjeluju u prometu roba i usluga, zbroj ukupnih državnih potpora ne može biti veći od 200.000 eura u tri uzastopne godine. Relevantno trogodišnje razdoblje se utvrđuje dinamički, tako da se pri svakoj novoj dodjeli potpore utvrđuje ukupan iznos potpore za dotičnu godinu, kao i tijekom prethodne dvije godine. Ukoliko je pojedini gospodarski subjekt - korisnik sredstava već primio potporu male vrijednosti od drugih davatelja državne potpore, zbroj ukupnih državnih potpora ne može biti veći od 200.000 eura u tri uzastopne godine.

**V. Kriteriji za bodovanje i odobravanje potpora TZ**

Kriteriji za ocjenu prijavljenih MiD su:

* Izvođači: međunarodni ili nacionalni,
* Posjetitelji: višednevni ili izletnički,
* Sadržaj i kvaliteta MiD,
* Značaj događanja za stvaranje motiva dolaska u destinaciju, obogaćivanje i razvoj turističke ponude u destinaciji,
* Trajanje događanja,
* Broj naplaćenih ulaznica,
* Očekivani broj posjetitelja,
* Očekivani broj noćenja zbog MiD,
* Sudjelovanje drugih subjekata javnog i/ili privatnog sektora,
* Očekivani omjer sufinanciranja TZ VŽŽ i ostalih izvora,
* Tradicija održavanja MiD na području Varaždinske županije,
* Održavanje MiD i sljedeće godine,
* Oglašavanje događanja (media plan),
* Medijska pokrivenost događanja (procjena ekvivalenta marketinške vrijednosti ukupnih promotivnih aktivnosti),
* Ukupno prijavitelj može ostvariti 260 bodova, dok je minimalni prag za dodjelu potpore ostvarenih 130 bodova,
* Tablica s razrađenim kriterijima i vrijednosnim pokazateljima ocjenjivanja, sastavni je dio ovog poziva.

**Bodovi se dodjeljuju isključivo za kriterije za koje su priloženi traženi izvori dokazivanja.**

**VI.** **Podnošenje prijave i rokovi**

**Javni poziv je objavljen dana 28. 3. 2019. na internetskim stranicama TZVŽŽ, a otvoren je do 26. 4. 2019. godine**

Obrasci koji su potrebni za kandidiranje događanja objavljeni su na u elektronskom obliku u Word formatu na službenim stranicama www.turizam-vzz.hr. Ispunjene obrasce potrebno je popuniti, isprintati,potpisati i staviti pečat te zajedno s traženim prilozima stavit u zatvorenu kuvertu.

**Za kandidiranje događanja za dodjelu potpore TZVŽŽ-a organizator je obvezan u TISKANOM obliku dostaviti:**

1. popunjen obrazac zahtjeva MiD 1. koji je sastavni dio Javnog poziva,
2. program MiD – sažeto opisni i kronološki sadržaj s listom izvođača/sudionika (max. 5.000 znakova odnosno 5 A4 stranice s uključenim slikovnim materijalom),
3. priloge navedene u tabeli Kriteriji za odobravanje potpore odnosno Obrasca MiD 1. ovog Javnog poziva stupac 2: Izvor dokazivanja,
4. popunjen obrazac MiD 2. koji je sastavni dio Javnog poziva, a koji se odnosi na program medijske promocije i troškovnik promocije (Media plan),
5. popunjen obrazac MiD 3. koji je sastavni dio Javnog poziva, a odnosi se na financijski plan,
6. popunjen obrazac MiD 4. Izjava o korištenim potporama male vrijednosti
7. potvrdu nadležne Porezne uprave o nepostojanju duga organizatora prema državi (ne stariji od 30 dana od dana slanja prijave).

TZVŽŽ zadržava pravo od organizatora MiD zatražiti dodatna pojašnjenja/podatke zahtjeva.

Organizatori MiD kandidaturu s cjelokupnom dokumentacijom iz točke VI. Javnog poziva, **podnose** **Turističkoj zajednici Varaždinske županije.**

Kandidature se podnose na o propisanim obrascima u tiskanom obliku - ispunjene obrasce potrebno je isprintati, potpisati i staviti pečat te zajedno s traženim prilozima poslati poštom u zatvorenoj omotnici na adresu Trg bana Josipa Jeličića 12, 42000 Varaždin

s naznakom

**„Javni poziv za potpore događanjima u 2019“**

Krajnji rok za podnošenje kandidatura je 26. 4. 2019. godine (u obzir dolaze i kandidature s datumom otpreme pošte od 26. 4. 2019. godine)

**VII. Odobravanje potpore, odluka i objava popisa korisnika**

Podnesene prijave razmatrat će Ured TZVŽŽ koji će: evidentirati zaprimljene kandidature, pripremiti prijedlog ocjene valjanosti kandidatura, pripremiti prijedlog ocjene (vrednovanja) kandidatura sukladno kriterijima, sastaviti rang listu kandidatura, pripremiti nacrt prijedloga Odluke o odabiru MiD i dodjeli bespovratnih sredstava potpore. Turističko vijeće TZVŽŽ, temeljem prijedloga Ureda donosi Odluku o odabiru MiD i visini dodijeljenih bespovratnih sredstava potpore sukladno utvrđenim bodovima/ocjenama i rezultatima rangiranja.

Popis korisnika s iznosom i namjenom dodijeljenih sredstava za MiD po organizatoru/korisniku bit će objavljen na internetskim stranicama TZVŽŽ najkasnije u roku od 8 dana od dana donošenja Odluke Turističkog vijeća o odabiru događanja i dodjeli bespovratnih sredstava potpore.

**VIII. Kandidature koje se neće razmatrati**

**Neće se uzeti u razmatranje:**

* proslave godišnjica i obljetnica, i slična događanja, događanja koje imaju lokalni karakter (npr. dani općina) i drugi događaji koji se ne mogu uvrstiti među prihvatljiva događanja iz točke II. ovog Javnog poziva,
* MiD koje HTZ financira temeljem javnog poziva za TOP događanja
* kandidature s nepotpuno ispunjenim Obrascima,
* kandidature s nepotpunom dokumentacijom iz točke VI.,
* kandidature koje se ne dostave u roku,
* kandidature organizatora koji ne mogu biti Korisnici potpore prema ovom Javnom pozivu,
* kandidature organizatora koji u prethodne tri godine nisu izvršili ugovorne obveze prema sustavu turističkih zajednica ili su nenamjenski trošili prethodno dodijeljena bespovratna sredstva,
* organizatori koji su dužnici plaćanja boravišne pristojbe i/ili turističke članarine, te koji nisu platili sve dospjele porezne obveze i obveze za mirovinsko i zdravstveno osiguranje,
* događanja za koje kandidaturu zasebno podnosi više suorganizatora.

**IX. Sklapanje ugovora**

Temeljem Odluke o dodjeli potpora sklapa se ugovor kojim se uređuje: način korištenja potpore, način praćenja realizacije događanja, isplata potpore, nadzor namjenskog korištenja potpore i druga pitanja vezana za organizaciju i realizaciju događanja i dodjelu potpore.

**X. Način isplate potpore i nadzor**

TZVŽŽ će odobrena sredstva potpore doznačiti organizatoru nakon realizacije događanja i po primitku cjelokupne potrebne dokumentacije utvrđene ugovorom:

* izvješće o realizaciji događanja i utrošenim sredstvima potpore po vrstama,
* foto i/ili druga dokumentacija kojom se dokazuje realizacija događanja,
* kopije računa izvođača/dobavljača, ugovora i druge dokaznice/dokumenti kojima se dokazuje realizacija događanja i oglašavanje manifestacije s bankarskim izvodima koji dokazuju izvršena plaćanja dostavljenih računa ili plaćeni računi za gotovinsko plaćanje originalni primjerci objavljenih oglasa u tiskanim medijima sukladno media planu, fotodokumentacija za oglašavanje putem plakatiranja sukladno media planu,kompjutorski ispis i audio-video zapis na CD-u, DVD-u ili USB-u za TV i radio oglašavanje sukladno media planu, kompjutorski ispis i audio-video zapis na CD-u, DVD-u ili USB-u za Internet oglašavanje sukladno media planu (screen-shot stranice na kojoj je objavljen banner s logom TZVŽŽ-a ili popis ključnih riječi s screen-shotom stranice na koju ključne riječi vode, a na kojoj se mora nalaziti logo TZVŽŽ-a), odgovarajuća dokumentacija za ostale vrste oglašavanja,
* drugi dokumenti ili dokaznice kojima se dokazuje izvršenje planiranog događaja koje pismeno zatraži TZVŽŽ.

Organizator se obvezuje realizirati najmanje 50 % media plana dostavljenog prilikom kandidature na ispunjenom obrascu MiD.2. bez obzira na visinu odobrene potpore od TZVŽŽ.

TZVŽŽ ima pravo praćenja provjere točnosti podataka iz dostavljene dokumentacije te zadržava pravo traženja dopune dokazne dokumentacije o realizaciji događanja i izvršenim plaćanjima.

TZVŽŽ ima pravo nadzora/praćenja realizacije događanja i kontrole namjenskog trošenja sredstava. Ako TZVŽŽ utvrdi nepravilnosti u korištenju potpore, naložit će organizatoru povrat potpore u dijelu u kojemu je utvrđena nepravilnost.

**XI. Zaključne napomene**

TZVŽŽ zadržava pravo izmjena i dopuna ovoga Javnog poziva. Eventualne izmjene i dopune bit će objavljene se na mrežnim stranicama ([www.turizam-vzz.hr](http://www.turizam-vzz.hr)).

Dodatne informacije o Javnom pozivu i eventualno potrebne upute mogu se dobiti isključivo slanjem upita na e-mail adresu: [info@turizam-vzz.hr](mailto:info@turizam-vzz.hr) najkasnije tri dana prije roka za dostavu kandidatura.

|  |  |  |  |
| --- | --- | --- | --- |
| **Obrazac MiD 1. PODACI O MiD str.1/3** | | | |
| **Naziv M i D** |  | | |
| **Lokacija i datum odvijanja** |  | | |
| **Vrsta** (zaokruži) | 1. Kulturno-tradicijski 2. Sportsko-rekreacijski 3. Eno-gastronomski 4. Drugo\_\_\_\_\_\_\_\_\_\_\_\_ | | |
| **Iznos potpore koja se traži od TZVŽŽ u kn** |  | | |
| **Podaci o organizatoru** | | | |
| **Naziv organizatora** |  | | |
| **Adresa (sjedište) organizatora** |  | | |
| **Ime, prezime i funkcija odgovorne osobe** |  | | |
| **Telefon/mobitel kontakt odgovorne osobe** |  | | |
| **E-mail i internet adresa organizatora** |  | | |
| **OIB organizatora** |  | | |
| **Registrirani pri** (naziv registra) |  | Reg. broj |  |
| **Svrha i područje djelovanja /djelatnost/predmet poslovanja** |  | | |
| **Kontakt osoba (Ime, prezime, funkcija, broj tel., e-mail)** |  | | |

|  |
| --- |
| **Obrazac MiD 1. OCJENJIVANJE str. 2/3** |

|  |  |  |  |
| --- | --- | --- | --- |
| **Kriterij** | **Potvrda/dokaz** | **Broj bodova** | **Upisati DA kod dokaza koji je priložen** |
| 1. **Izvođači** | | |  |
| a) Međunarodni – izvođači iz R. Hrvatske i barem dvije strane zemlje | Kopija ugovora ili drugog dokumenta | **10** |  |
| b) Nacionalni – dolaze iz najmanje tri županije | **5** |  |
| 1. **Posjetitelji** | | |  |
| a) Domaći (izvan VŽŽ) i inozemni, s tendencijom višednevnog boravka u destinaciji | **Turistički paket**  s uključenim posjetom MiD dostupan na domaćem/inozemnom tržištu (tiskano ili link na web ili slično) i/ili podatak na bazi prethodnih godina ili procjena organizatora za MiD koji se organiziraju prvi puta | **15** |  |
| b) Pretežito domaći (izvan VŽŽ) uz jednodnevni dolazak | **5** |  |
| 1. **Sadržaj i kvaliteta MiD** | | |  |
| a) Iznimna kvaliteta sadržaja i sudionika programa, velik broj sudionika, usmjerenost na ciljane skupine | Vidljivo iz Programa i Financijskog plana MiD | **20** |  |
| b) Kvalitetan sadržaj s fokusom na jednu ili više ciljanih skupina | **10** |  |
| c) Jednostavan sadržaj, manji broj sudionika | **5** |  |
| 1. **Značaj događanja za stvaranje motiva dolaska u destinaciju, obogaćivanje i razvoj turističke ponude u destinaciji** | | |  |
| a) Iznimno visok | Vidljivo iz Programa i Financijskog plana MiD | **20** |  |
| b) Visok | **15** |  |
| c) Srednji | **10** |  |
| d) Nizak | **0** |  |
| 1. **Trajanje događanja** | | |  |
| a) 4 i više dana | Vidljivo iz Programa MiD | **15** |  |
| b) 2 ili 3 dana | **5** |  |
| 1. **Broj naplaćenih ulaznica** | | |  |
| a) 1000 i više | Vidljivo iz Financijskog plana MiD | **20** |  |
| b) 500 - 1000 | **15** |  |
| c) 100 - 500 | **10** |  |
| 1. **Očekivani broj posjetitelja** | | |  |
| a) 3000 i više | Podatak na bazi prethodnih godina ili procjena organizatora ako se događaja organizira prvi puta | **20** |  |
| b) 500 - 1000 | **10** |  |
| c) 100 - 500 | **5** |  |
| 1. **Očekivani broj noćenja zbog MiD** | | |  |
| a) 1000 i više | Ugovor, pismo namjere ili zajednička izjava sa smještajnim objektima na području Varaždinske županije, Uvid u podatke na eVisitoru | **50** |  |
| b) 500 - 1000 | **40** |  |
| c) 100 - 500 | **20** |  |

|  |  |
| --- | --- |
| **Obrazac MiD 1. OCJENJIVANJE str. 3/3** |  |

|  |  |  |  |
| --- | --- | --- | --- |
| **Kriterij** | **Potvrda/dokaz** | **Broj bodova** | **Upisati DA kod dokaza koji je priložen** |
| 1. **Sudjelovanje drugih subjekata javnog i/ili privatnog sektora** | | |  |
| 1. U MiD financijski sudjeluje tri ili više subjekata javnog i privatnog sektora (općina, grad ili županija i gospodarski i/ili drugi subjekt /ili Turistička zajednica) | Ugovor, pismo namjere ili zajednička izjava s partnerima/sponzorima koji će poduprijeti događanje s navedenim iznosom sufinanciranja | **10** |  |
| b) U MiD financijski sudjeluju jedan ili dva druga subjekta javnog i privatnog sektora | **5** |  |
| 1. **Očekivani omjer sufinanciranja TZ VŽŽ i ostalih izvora** | | |  |
| a) TZVŽŽ do 10% ukupnog proračuna | Vidljivo iz Financijskog plana MiD | **20** |  |
| b) TZVŽŽ do 20% ukupnog proračuna | **10** |  |
| c) TZVŽŽ do 30% ukupnog proračuna | **5** |  |
| 1. **Tradicija održavanja na području Varaždinske županije** | | |  |
| a) 5 i više godina | Vidljivo iz Programa MiD | **15** |  |
| b) 3 ili 4 godine | **5** |  |
| 1. **MiD će se održati i sljedeće godine** | | |  |
| a) da | Vidljivo iz Programa MiD | **5** |  |
| 1. **Oglašavanje događanja (media plan)** | | |  |
| a) Oglašavanje u medijima u RH i u medijima na stranim tržištima te na društvenim mrežama, ali više od 50% u inozemnim medijima | Medija plana organizatora MiD | **20** |  |
| b) Oglašavanje u medijima u RH i u medijima na stranim tržištima te na društvenim mrežama, ali više od 50% u RH medijima | **15** |  |
| c) Oglašavanje u nacionalnim medijima u RH te na društvenim mrežama | **10** |  |
| e) Oglašavanje u regionalnim(županijskim)/lokalnim medijima te na društvenim mrežama | **5** |  |
| 1. **Medijska pokrivenost događanja (procjena ekvivalenta marketinške vrijednosti ukupnih promotivnih aktivnosti)** | | |  |
| a) Prijenos, reportaže ili vijesti na međunarodnim TV postajama i/ili TV postajama, tiskovinama ili online portalima na značajnim emitivnim tržištima za VŽŽ (Slovenija, Austrija, Mađarska i Njemačka) | Kopije priloga iz prethodne godine | **20** |  |
| b) Prijenos, reportaže ili vijesti na nacionalnim TV postajama, tiskovinama ili online portalima | **15** |  |
| c) Prijenos, reportaže ili vijesti na regionalnim TV postajama, tiskovinama ili online portalima | **10** |  |
| d) Distribucija vlastitih promotivnih materijala (tiskanih i online) | **5** |  |
| **UKUPAN MOGUĆI BROJ BODOVA** |  | **260** |  |
|  |  |  |  |

|  |  |
| --- | --- |
| **Obrazac MiD 2. MEDIA PLAN** (Obavezno za sve organizatore) |  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(naziv događanja)

Tabela 1. **MEDIA PLAN – PLAĆENO OGLAŠAVANJE**

|  |  |  |  |  |  |
| --- | --- | --- | --- | --- | --- |
| **Rb** | **VRSTA**  **OGLAŠAVANJA** | **Vrijednost Kn** | | | |
| **Inozemni** | **Nacionalni** | **Regionalni** | **Lokalni** |
| **1.** | Tiskani |  |  |  |  |
| **2.** | Televizija |  |  |  |  |
| **3.** | Radio |  |  |  |  |
| **4.** | Plakati |  |  |  |  |
| **5.** | Internet |  |  |  |  |
| **I.** | **UKUPNO** |  |  |  |  |

Tabela 2. **OGLAŠAVANJE U VLASTITIM PROMOTIVNIM MATERIJALIMA I** **VRIJEDNOST PR OBJAVA**

|  |  |  |
| --- | --- | --- |
| **Rb** | **VRSTA OGLAŠAVANJA** | **KN** |
| **1.** | Oglašavanje na web stranicama (navesti link) |  |
| **2.** | Tiskana promotivna brošura, letci, katalozi i drugi tiskani materijalni (priložiti) |  |
| **3.** | Ostali oblici promocije u promotivnim ili prodajnim kanalima (navesti koji, priložiti ilustracije ukoliko je moguće) |  |
| **II. Ukupno oglašavanje u vlastitim promotivnim i prodajnim kanalima** | | |
| **1.** | **Očekivana PR promocija** (neplaćene objave u medijima – procjena vrijednosti u kunama) |  |
| **2.** |  |  |
| **3.** |  |  |
| **4.** |  |  |
| **III. Ukupna vrijednost PR promocije** (očekivane neplaćene objave) | |  |
| **UKUPNA VRIJEDNOST OGLAŠAVANJA (I.+II+III.)** | |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto, datum, potpis i pečat

|  |
| --- |
| **Obrazac MiD 3. FINANCIJSKI PLAN** |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(naziv događanja)

|  |  |  |  |
| --- | --- | --- | --- |
| **Rb.** | **Izvor prihoda**  ( dodajte redove u tabelu prema potrebi) | **Planirani iznos** **Kn** | Postotak (%)  u ukupnom  Financijskom  planu |
| 1. | Potpora TZVŽŽ |  |  |
| 2. | Prihod od prodanih ulaznica \_\_\_\_\_\_ (upisati broj ako postoji prodaja ulaznica) |  |  |
| 3. | Vlastita sredstva organizatora |  |
| 4. | Sufinanciranje od (navesti naziv subjekta |  |
| 5. | Javna sredstva |  |
| 6. | Ostali prihodi (navesti koji) |  |
|  | **Ukupno prihodi** |  |
|  | **Opis troškova po vrstama** | **Planirani iznos** |
| 1. | 0premanje prostora, ostale usluge, radno osoblje |  |
| 2. | Troškovi programa |  |
| 3. | Promotivna sredstva |  |
| 4. | Promotivne aktivnosti |  |
| 5. | Ostali troškovi |  |
| **Ukupno troškovi** | |  |
| **Saldo (**ukupno prihodi– ukupno troškovi) | |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto, datum, potpis i pečat

**Obrazac MiD 4. IZJAVA O KORIŠTENIM POTPORAMA MALE VRIJEDNOSTI**

**Ime i prezime**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Obrt/tvrtka**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Mjesto i datum)

**Izjava o korištenim potporama male vrijednosti**

U svezi prijave za dodjelu **potpora turističkim MiD** u 2019. godini, izjavljujem pod materijalnom i kaznenom odgovornošću da u promatranom razdoblju od tri fiskalne godine (uključujući 2017., 2018. te razdoblje do podnošenja prijave u 2019. godini):

zaokružiti:

1. je koristio/la potpore male vrijednosti, i to potpore navedene u slijedećoj tablici.
2. nije koristio/la potpore male vrijednosti.

Ako je odgovor pod a) obavezno ispuniti slijedeću tablicu.

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| U 2017. godini | |  |  |  |  | | --- | --- | --- | --- | | Nazivi tijela ili pravnih osoba koje su odobrile potpore malih vrijednosti | Namjene ili projekti za koje su odobrene potpore | Datumi dodjele potpora | Iznosi potpora  u kunama: | | 1. |  |  |  | | 2. |  |  |  | | 3. |  |  |  | | 4. |  |  |  | |
| U 2018. godini | |  |  |  |  | | --- | --- | --- | --- | | Nazivi tijela ili pravnih osoba koje su odobrile potpore malih vrijednosti | Namjene ili projekti za koje su odobrene potpore | Datumi dodjele potpora | Iznosi potpora  u kunama: | | 1. |  |  |  | | 2. |  |  |  | | 3. |  |  |  | | 4. |  |  |  | |
| U 2019. godini | |  |  |  |  | | --- | --- | --- | --- | | Nazivi tijela ili pravnih osoba koje su odobrile potpore malih vrijednosti | Namjene ili projekti za koje su odobrene potpore | Datumi dodjele potpora | Iznosi potpora  u kunama | | 1. |  |  |  | | 2. |  |  |  | | 3. |  |  |  | | 4. |  |  |  | |
| Iznos ukupno primljenih potpora: kuna | |

**Napomena:**

Temeljem Uredbe Komisije (EU) br. 1401/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore, maksimalan iznos svih potpora male vrijednosti, koje jednom poduzetniku mogu biti dodijeljene tijekom razdoblja od tri fiskalne godine ne smije biti veći od 200.000 EUR, odnosno za poduzetnika koji se bave cestovnim prijevozom tereta za najamninu ili naknadu, ista ne smije biti veća od 100.000,00 EUR uključujući i potporu dobivenu u okviru ovog Javnog poziva.

Poduzetnik - podnositelj prijave

za odobrenje potpore:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ M.P. potpis